La pequedisco obri les activitats de la Burjajove 2025
2025-07-24

L’arribada del nou any serà a Burjassot tota una festa amb la celebració, un any més, de la Burjajove que reunirà activitats gratuïtes d’allò més variades i per a totes les edats; activitats que es desenvoluparan a la Casa de Cultura, del 2 al 4 de gener.

El dijous 2 de gener, a les 18.00 hores, amb la pequedisco començaran els actes que, aquests dies, reuniran desenes de xiquetes, xiquets i famílies disposades a gaudir dels últims dies de les vacances de Nadal de la manera més divertida.

El divendres 3 de gener, l’activitat també es desenvoluparà a la vesprada, de 18.00 a 20.00 hores. En aquest cas hi haurà fira esportiva inflable, per a xiquetes de 4 a 12 anys, videojocs, enfocats a xiquetes i xiquets de 8 a 16 anys i una zona de Lego i psicomotricitat infantil, pensada per a xiquetes i xiquets de 0 a 4 anys.

De les mateixes activitats es podrà gaudir el dissabte 4 de gener, en aquest cas, en horari de matí, d’11.00 a 14.00 hores.

Dies d’oci, de gaudi i de festa en els quals la Regidoria de Cultura i Joventut, dirigida per Javier Naharros, organitzadora de la Burjajove, espera que participen totes les famílies del municipi.